**Lispeszentadorján Község Önkormányzat Képviselőtestülete**

**2/2001(II.5.) önkormányzati rendelete**

**a magánszemélyek kommunális adójáról**

Egységes szerkezetben az azt módosító 5/2002.(XII.3.) a 8/2006.(XII. 18.) 11/2009.(XII.30.) és 10/2015.(XII.1.) számú önkormányzati rendeletekkel

Lispeszentadorján Község Önkormányzat Képviselőtestülete a település kommunális feladatainak hatékonyabb megoldása érdekében a helyi adókról szóló módosított 1990.évi C.tv. felhatalmazása és rendelkezései alapján az alábbi rendeletet alkotja:

**Az adókötelezettség, az adó alanya**

**1.§.**

(1) A rendelet alkalmazásában adóalany a település területén az a magánszemély, aki

a./ a településen építmény ( lakóház, lakás, nem lakás céljára szolgáló épület) tulajdonosa,

b./ a településen építési telep tulajdonosa,

c./ a településén nem magánszemély tulajdonában álló lakás bérleti jogával rendelkezik.

(2) Társas (iker) háztulajdonosok lakásonként öná1ló adó alanyok.

(3) Több tulajdonos esetén - a tulajdonosok tulajdoni hányaduk alapján adóalanyok. Ettől az adóhatóság akkor tér el, ha a tulajdonostársak megállapodnak arról, hogy ki lesz az adó alanya.

**2.§**

(1) Az adókötelezettség a használatbavétel, illetve fennmaradási engedély kiadását, követő év első napán illetőleg a tulajdonszerzési bejegyzést vagy a lakásbérleti szerződés megkötését követő év első napján keletkezik;

(2) Az adókötelezettség megszűnik az építmény megszűnése évének utolsó napján.

(3) Lakásbérleti jogviszonynak az év első felében történő megszüntetése esetén a második félévre vonatkozó adókötelezettség megszűnik.

(4) Az épület használatának szünetelése az adókötelezettséget nem érinti, azt nem szünetelteti, nem szünteti meg.

**Az adó mértéke, megállapítása, megfizetése**

**3.§**

Az adó mértéke az 1.§-ban meghatározott adótárgyanként, illetőleg lakásbérleti jogonként évi 8.000 Ft,

**4.§**

(1) A rendelet hatálya alá tartozó magánszemély a terhére megállapított adót évi két részletben fizetheti meg. A befizetések határideje évente március 15. illetve szeptember 15. napja.

(2) Ha az esedékesség időpontjáig az adókivetés nem történt meg, akkor az adófizetést az önkormányzat által meghatározott módon és időben kell teljesíteni.

(3) Az önkormányzati adóhatóság az adó készpénzben történő befizetését – nyugtatömb alkalmazásával- a helyi adókról szóló, többször módosított 1990.évi C. tv 42.§. (5) bekezdésében foglaltak szerint fogadhatja el.

**Adómentesség**

**5.§**

Mentes a kommunális adó alól:

a) lakóházhoz, lakáshoz tartozó kiegészítő helyiség, tároló

b) állattartásra szolgáló építmény, raktár, tároló

c) gépkocsi tároló

d) minden beépítetlen telek ingatlan

e) az a személy, aki az önkormányzattól teljes összegű rendszeres szociális segélyben részesül, amely körbe nem tartozik bele az aktív korúak rendszeres szociális segélye.

**Adókedvezmény**

**6.§**

Hatályon kívül.

**7.§**

(1) A rendeletben nem szabályozott kérdésekben a helyi adókról szóló többször módosított 1990. évi C. tv. vonatkozó rendelkezéseit kell alkalmazni.

(2) A rendelet 2007. január 1-jével lép hatáIyba. A rendelet kihirdetéséről a kőrjegyző gondoskodik.

(3) A rendelet kihirdetésével egyidejűleg a Bázakerettye, Kiscsehi, Lasztonya, Lispeszentadorján, Maróc Községi Önkormányzatok Társult Képviselő Testületének 13/1998.(XII.15.) számú és az azt módosító 11/1999.(XII.20.) számú rendelete hatályát veszti.

Lispeszentadorján, 2006. december 13.

Török Henrich Czupi József

körjegyző polgármester

A rendelet kihirdetve: 2006. december 18-án.

Török Henrich

Körjegyző

A rendeletet módosította a 10/2015 (XII.1.) sz. önkormányzati rendelet.

A másolat hiteles.

Az egységes szerkezetbe foglalás és a lakosság értesítése közzététel útján 2015. december 1. napján megtörtént.

Bázakerettye, 2015. december 1.

Dr. Resch Karolina

jegyző